alexandrainst/scandi-wiki huggingface dataset:
Universitetet i Leiden

Universitetet i Leiden  (nederlandsk: Universiteit Leiden, latin: Academia Lugduno-Batava) er Nederlands eldste universitet. Det ligger i Leiden i provinsen Zuid-Holland, og har om lag 25 800 studenter (2015-2016).

Universitetet i Leiden ble grunnlagt i 1575 av Vilhelm I av Oranien; Huset Oranien-Nassau og universitetet har fortsatt tette bånd. I dets tidlige historie ble fremstående forskere tilknyttet universitetet, og det fikk snart rykte på seg som et av de fremste lærestedene i Europa. Det var ved dette universitetet René Descartes' teorier fikk sitt første gjennombrudd, og det ble også et sentrum for filologi, botanikk og medisinsk vitenskap. Til forskjell fra universitetene i Frankrike og Italia, ble Leiden også et viktig sted for protestantismen; da Justus Lipsius konverterte til katolisismen i 1590 måtte han trolig oppgi sitt professorat ved universitetet.

Dets første campus var ved St. Barbaraklosteret, men flyttet i 1581 til De hvite nonnenes kloster. Bygningen ble ødelagt i 1616, men universitetet eier fremdeles det stedet.

Blant de mest berømte institusjonene ved universitetet er observatoriet fra 1633, det naturhistoriske museet med sitt anatomiske teater, det historiske museet (Museum van Oudheden) samt Hortus Botanicus. Universitetsbiblioteket har mer enn 3,5 millioner bøker.
Det er medlem av Coimbragruppen, Europaeum og League of European Research Universities.

Referanser

Eksterne lenker 
 

Zuid-Holland
Universiteter i Nederland
Etableringer i 1575
Utdanningsinstitusjoner etablert i 1570-årene
Flying (sang)

«Flying» er en instrumentalsang av The Beatles som først ble utgitt i 1967 på albumet Magical Mystery Tour.

I Europa som 2 EPer og i USA som en LP.

Dette er en sjelden instrumental, den første siden «Cry for a Shadow» i 1961. Dette var den første sangen som er kreditert til alle fire medlemmene av bandet; Lennon/McCartney/Harrison/Starkey. Den andre sangen som ble kreditert alle fire var «Dig It» fra albumet Let It Be.

«Flying» ble spilt inn 8. september 1967 med mellotron, gitar, bass, maraca, trommer og «tape loops overdubbing» ble utført 28. september.

Referanser 

The Beatles-sanger
Sanger skrevet av George Harrison
Sanger skrevet av Ringo Starr
Sanger skrevet av Lennon/McCartney
Sanger fra 1967
I Am the Walrus

«I Am the Walrus» er en sang av den britiske gruppen The Beatles. Den er kreditert duoen Lennon/McCartney, men er i sin helhet komponert av John Lennon. «I Am the Walrus» ble brukt i Beatles' film og album Magical Mystery Tour fra 1967, og ble utgitt som B-side til sangen «Hello, Goodbye» som nådde førsteplass på de britiske hitlistene samme år.

Sangen er kjent for å være en av Beatles' mest eksperimentelle låter fra den psykedeliske perioden, og dessuten for Lennons bruk av ordleker og litterære referanser i teksten.

Lennon kombinerte sangen fra tre ulike sanger som han hadde jobbet med. I tillegg da fikk høre at en lærer ved hans barneskole hadde fått elevene til å analysere Beatles' sangtekster som lyrikk la han til et vers av spesiell meningsløse ord med den hensikt å forvirre lytterne.

Hvalrossen, «the walrus», i sangen er en referanse til hvalrossen i Lewis Carrolls «The Walrus and the Carpenter» i boken Gjennom speilet. 

Det er påstått at Eric Burdon er den såkalte «Eggman» i denne sangen. Dette skyldes at han ble kalt «Eggs» av sine venner, noe som skal stamme fra at han knuste egg over nakne jenter. I sin biografi sier Burdon at en slik episode en gang skjedde mens John Lennon var til stede, og han hadde da ropt «Go on, go get it, Eggman ...».

Referanser 

The Beatles-sanger
Sanger skrevet av Lennon/McCartney
Sanger fra 1967
Blue Jay Way

«Blue Jay Way» er en sang skrevet av George Harrison. Den ble først spilt inn og utgitt på The Beatles' Magical Mystery Tour-album og EP i 1967.

Sangens navn kommer fra en faktisk gate høyt oppe i Hollywood Hills som ser ned på Sunset Boulevard og som gir et panoramisk utsyn over Hollywood og mye av Los Angelesområdet. For å komme til gaten må man følge en relativt komplisert kjørerute, som ikke blir noe lettere å navigere en tåkete natt, noe som skapte grunnlaget for innledningen: 
«There's a fog upon L.A. 
And my friends have lost their way» 

Ifølge Harrison: «Derek Taylor ble forsinket. Han ringte for å si at han kom senere. Jeg fortalte ham på telefonen at huset var i Blue Jay Way, og han sa at han kunne finne det OK... Han kunne alltids spørre en politi. Så jeg ventet og ventet. Jeg var virkelig sliten fra flyturen, men jeg ville ikke sovne før han kom. Det var tåke og det ble senere og senere. For å holde meg våken, kun for moroskyld for å få tiden til å gå mens jeg ventet, skrev jeg en sang om ventingen på han i Blue Jay Way. Det fantes et lite Hammondorgel i hjørnet av huset som jeg ikke hadde oppdaget før da... så jeg rotet litt rundt på det og sangen ble til.»

En studiomusiker spilte cello.

Referanser

The Beatles-sanger
George Harrison-sanger
Sanger skrevet av George Harrison
Sanger fra 1967
Britiske sanger
The Fool on the Hill

«The Fool on the Hill» er en sang av The Beatles og både skrevet og sunget av Paul McCartney. 

Den ble utgitt på  albumet Magical Mystery Tour i 1967. Albumet ble utgitt som dobbelt-EP med 6 spor i Storbritannia.

Medvirkende
Paul McCartney – vokal, piano, akustisk gitar, blokkfløyte, bassgitar
John Lennon – harmonika
George Harrison – akustisk gitar, harmonika
Ringo Starr – trommer, maracas, fingersymbaler
Christopher Taylor – fløyte
Richard Taylor – fløyte
Jack Ellory – fløyte

Se også 
Magical Mystery Tour (film)

Referanser

The Beatles-sanger
Sanger skrevet av Lennon/McCartney
Sanger fra 1967
Institut Catholique de Paris

Institut Catholique de Paris (ICP), uformelt omtalt som la Catho, er et katolsk universitet i Paris.

Det ble grunnlagt i 1875 og omfatter seks fakulteter: Teologi, litteratur, filosofi, sosialvitenskaper, pedagogikk og kanonisk rett.

Fakultetene er videre inndelt i 16 institutter, og universiteter omfatter også seks høyskoler og et presteseminar, séminaire des Carmes.

Kjente lærere
Alfred-Henri-Marie Baudrillart
Edouard Branly
Michel de Certeau
Alfred Loisy
Pierre Teilhard de Chardin
Joseph Doré

Kjente studenter
Johann Werner Mödlhammer
Moritz Csáky
Alfons Deissler
Rolf Kühn
Joachim Kouraleyo Tarounga
François Xavier Le Van Hong
Jean-Marie Lustiger
Joseph Nguyễn Chí Linh
Gonzague de Reynold
Michel de Certeau
André Vingt-Trois

Referanser

Eksterne lenker
 Institut catholique de Paris

Universiteter i Frankrike
Utdanningsinstitusjoner etablert i 1875
1870-årene i Frankrike
6. arrondissement i Paris
Kim Fupz Aakeson

Kim Fupz Aakeson (født 12. september 1958 i København) er en dansk forfatter og illustratør. Aakeson har en stor produksjon innenfor et vidt spekter av litterære sjangre, og han har vært en toneangivende forfatter av danske barnebøker og filmer på 1990- og 2000-tallet.

Aakeson debuterte som tegneserietegner med albumet Gå løs på livet i 1982. I 1984 kom hans første bok, barneboka Hvem vover at vække guderne, og han  har siden skrevet både noveller og romaner. Han var også en tid frilans illustratør for en rekke aviser i Danmark. Han har dessuten arbeidet som dramatiker og levert stykker til bl.a. Ålborg Teater og det danske Radioteatret. 

Etter at Aakeson fullførte manuslinja ved Filmskolen i København i 1996, har han laget manuskripter til både novelle- og spillefilmer.

Bibliografi

Utgivelser på norsk 
 Noe gikk galt. Ungdomsbok, Aschehoug, 1993
Den gangen onkel Kulle ble sprø. Høytlesningsbok, Gyldendal 1995
 Sallies historier. Høytlesningsbok, Gyldendal 1996
 Papegøyeplunder. Høytlesningsbok, Gyldendal 1997
 Supersvend. Høytlesningsbok, Gyldendal 1997
 Didriksen-detektivene. Høytlesningsbok, Gyldendal 1998
 Nissen som ville bli berømt. Høytlesningsbok, Gyldendal 1999
 Livet er hva man gjør det til. Ungdomsbok, Gyldendal 2000
 Kong Karsten. Barnebok, Gyldendal 2011
 Søndag. Bildebok med Eva Eriksson, Gyldendal 2012

Filmografi (utvalg)

Manus 
 2010 – En ganske snill mann
 2005 – En Soap

Priser og utmerkelser (utvalg) 
 2011 – Kulturdepartementets forfatterpris for barne- og ungdomsbøker
 2010 – Danske Dramatikeres Hederspris
 2010 – Gyldendals Barnebokpris
 2005 – Gyldendals boklegat for barnebokforfattere
 1990 – Kulturministeriets Børnebogs-pris for Dengang min onkel Kulle blev skør og Stor og stærk

Referanser

Eksterne lenker 
 Bogrummet.dk – Bibliografi og anmeldelser (på dansk) 
  

Danske forfattere
Danske barnebokforfattere
Danske illustratører
Mottakere av Danske Dramatikeres Hederspris
Æres-Bodil
Personer fra København
Cheikh Anta Diop

Cheikh Anta Diop (født 1923, død 1986) var en senegalisk historiker, som kom med en teori om et felles egyptisk-negroid afrikansk kultursamfunn. Kultursamfunnet skulle ha sitt opphav i øvre Nilen, og var noe tilsvarende det indoeuropeiske fellesskapet.

Bibliografi 
 Nations nègres et culture (1954, ny utgave i 1978)

Referanser

Senegalesere
Senegalesiske historikere
Bergen Kunsthall

Bergen Kunsthall er et offentlig støttet kunstgalleri i Bergen. Kunsthallen ligger langs Lille Lungegårdsvann i Bergen sentrum, mellom bygningene til Stenersens samlinger og Rasmus Meyers samlinger. Kunsthallen var tidligere kjent som, og eies fortsatt av Bergen Kunstforening, og galleriet ble omdefinert til kunsthall i 2001. Den nåværende funksjonalistiske bygningen er tegnet av arkitekt Ole Landmark, og ble innviet i 1935 som Bergen Kunstforenings nybygg.

Bruk
Bergen Kunsthall er et kjent visningssted for samtidskunst i Norge, med mål om å være en markant aktør i formidling og produksjon av nasjonal og internasjonal samtidskunst. Kunsthallen er delt inn i tre avdelinger: Kunsthall, NO5 og Landmark. 

Kunsthallen og Landmark mottok våren 2009 Kritikerlagets nyinnstiftede pris for sin virksomhet for og med samtidskunst.

Kunsthallen består av fire utstillingssaler hvor institusjonen presenterer sine hovedprosjekter. Her vises hovedsakelig egenproduserte utstillinger.

Virksomheten
Virksomheten er i hovedsak konsentrert om produksjon av utstillinger og prosjekter, formidling, presentasjon og salg av samtidskunst. I tillegg er utvikling av et lokalt, nasjonalt og internasjonalt nettverk, samt konsulentbistand til offentlige og private bedrifter og omvisninger for skole, offentlige instanser og private bedrifter, viktige deler av Kunsthallens aktiviteter.

Festspillutstillingen i tilknytning til Festspillene i Bergen vises hver vår i Bergen Kunsthall.

Eksterne lenker
 
  Bergen Kunsthall på Kulturnett

Kunstgallerier og kunstmuseer i Norge
Norske kulturinstitusjoner
Byggverk i Bergen
Funksjonalisme (arkitektur)
Byggverk tegnet av Ole Landmark
Byggverk fullført i 1935
1900-tallet i Bergen
Snatch

Snatch er en britisk film fra 2000, skrevet og regissert av Guy Ritchie. 

Handlingen er lagt til Londons kriminelle underverden, med Brad Pitt, Benicio del Toro, Vinnie Jones og Jason Statham i hovedrollene.

Medvirkende 
 Jason Statham – Turkish
 Alan Ford – Brick Top Polford
 Brad Pitt – Mickey O'Neil
 Vinnie Jones – Bullet Tooth Tony
 Dennis Farina – Abraham 'Cousin Avi' Denovitz 
 Benicio del Toro – Franky Four Fingers
 Jason Flemyng – Darren
 Damien Norie – Don Norie

Eksterne lenker 
 

 Snatchweb.com Lydfiler fra filmen

Filmer fra 2000
Krimkomedier
Britiske filmkomedier
Britiske kriminalfilmer
Filmer regissert av Guy Ritchie
Engelskspråklige filmer
Russiskspråklige filmer
Bergen Kunstforening

Bergen Kunstforening ble stiftet i 1838 av maleren J.C. Dahl, som Norges andre kunstforening (etter Oslo Kunstforening). Foreningen arbeider for å legge forholdene til rette for visning og produksjon av nasjonale og internasjonale kunstprosjekter. Bergen Kunstforening er en medlemsorganisasjon, og eier kunstgalleriet Bergen Kunsthall.

Norske kunstforeninger
Takyon

Et takyon (fra Gresk , takhyónion, fra , takhýs, dvs. hurtig) er en hypotetisk partikkel som beveger seg raskere enn lyset. 

Takyonfelt har medvirket i flere teorier i fysikk, så som bosonsk strengteori. Utfra relativitetsteorien kan takyonet defineres som en partikkel med rom-likt firermoment og imaginær egen-tid. Takyonet kan ikke senke farten til under lyshastigheten. Ifølge Feinberg, en av pionerene innen takyon-studier, vil takyonene ikke bryte regelen om kausalitet i spesiell relativitetsteori og vil ikke la informasjon overføres raskere enn lyshastigheten.

I dagens kvantefeltteori forstås takyoner som et tegn på en ustabilitet i systemet som beskrives matematisk og løses med såkalt takyonkondensering som viser at takyoner ikke vil kunne eksistere som "stabile" partikler. Man sier derfor at takyonene er for ustabile til å regnes med blant partikler som 'eksisterer' selv om de kan beskrives som løsninger av likningene i en fysisk teori. Fysikken stenger dermed dørene for takyonene ved både å vise at de ikke kan eksistere og at de ikke kunne ha sendt informasjon raskere enn lyset uansett. Likevel er debatten rundt takyoner ikke lagt død.

Referanser 

Partikkelfysikk
Torben Weinreich

Torben Weinreich (født 1946) er en dansk lærer, litteraturviter og professor emeritus. 

Torben Weinreich ble utdannet lærer i 1968. Han tok filosofisk doktorgrad (ph.d.) i 1992 med avhandlinga Askepots sko – om børnelitteratur og litteraturpædagogik. Han ble Danmarks første professor i barnelitteratur i 1998, samtidig som han ble ansatt som leder av det nyopprettede Center for Børnelitteratur ved Danmarks Pædagogiske Universitet i København, der han var til 2005.

Weinreich har også utgitt flere bøker om barnelitteratur, deriblant Leksikon for børnelitteratur sammen med kona Kari Sønsthagen i 2003. Som forsker og foredragsholder har han bidratt aktiv til den faglige og offentlige debatten om barnebøker i Norden, og det var han som i 2004 startet den danske kanon-debatten. Samme år utgav han boka Kanon – litteratur i folkeskolen.

Utgivelser (utvalg) 
Om barnelitteratur
 1994: Skråt nedad
 1996: Reuters verden
 2003: Kari Sønsthagen og Torben Weinreich. Leksikon for børnelitteratur. Branner og Korch. ISBN 87-411-5970-5
 2004: Børnelitteratur mellem kunst og pædagogik – 2. utgave
 2006: Børnelitteratur – en grundbog – 2. utgave
 2006: Historien om børnelitteratur 

Barnebøker
 1980: Manden i vinduet – første bind i en trilogi, tildelt det danske kulturdepartementets barnebokpris i 1981
 1984: Den fremmed fra bjerget11
 1989: Jeg er Clemens

Annet
 2007: Tværsummen – kriminalroman for voksne

Priser (utvalg) 
 2007 – Den internationale barnelitteraturforskerprisen The IRSCL Award
 1981 – Kulturministeriets Børnebogs-pris for Manden i vinduet

Eksterne lenker 
 Weinreichs egne hjemmesider
 CV ved Center for Børnelitteratur

Danske litteraturhistorikere og litteraturkritikere
Barnelitteratur
Danske pedagoger
Fødsler i 1946
Amathea

Amathea er en norsk stiftelse som tilbyr tjenester som bidrar til samfunnets arbeid med å forebygge uplanlagt svangerskap og abort.

Stiftelsen Amathea en landsdekkende helsetjeneste som tilbyr gratis veiledning til kvinner og par som er blitt uplanlagt gravide. Veiledningen er nøytral og det er kvinnens følelser og tanker som styrer samtalen. I Norge er stiftelsen alene om å ha slik veiledning som hovedoppgave. I tillegg til veiledning driver Amathea forebyggende helsearbeid i et folkehelseperspektiv.

Amathea er politisk uavhengig. Alle veilederne har helse-/ sosialfaglig høyskole og universitetsutdannelse. Amathea har fokus på helsepersonellovens krav til faglig forsvarlighet. Amathea bidrar til spredning og overføring av kompetanse til helsepersonell og studenter via hospitering, kurs og annen opplysnings- og opplæringsvirksomhet. Organisasjonen har kontorer i 10 av landets fylker. Amatheas direktør er (per 2019) Andrea Skaarer Kreutz.

Historie 
Amathea ble stiftet i 1978 som en reaksjon på den nye abortloven under navnet Alternativ til Abort i Norge (AAN) og hadde sitt utspring i organisasjonen Norsk Pro Vita som bestod hovedsakelig av helsepersonell som samlet seg om Lejeune-erklæringen om «menneskets ukrenkelige rett til liv.»

Stiftelsen skiftet navn til Amathea i 2003. Fra 2005 ble det gjennomført en organisasjons-gjennomgang med sikte på å styrke kvaliteten på tjenesten, gjøre den mer kostnadseffektiv og finne fram til en rasjonell styringsmodell.

Nye vedtekter for Amathea ble vedtatt og trådte i kraft 15. mars 2006 med endringer i 2011 etter godkjenning av Lotteri- og stiftelsestilsynet. I 2009 og 2010 deltok den som arrangør av Aksjonsdag mot kjønnslemlestelse i Oslo.

I november 2015 ble Amathea fusjonert med SUSS-telefonen og har siden da også hatt tilbud om individuell rådgivning og helsehjelp innen fagområdet ungdomshelse. Amathea har spesiell kunnskap om intime og taburelaterte helsespørsmål, som seksuell- og reproduktiv helse.

Referanser

Eksterne lenker 
 
 Sintef-evaluering av Amathea

Abortmotstand
Norske stiftelser
Norske humanitære organisasjoner
Organisasjoner etablert i 1978
Tom Mix

Thomas Edwin «Tom» Mix (født Thomas Hezikiah Mix; 6. januar 1880 i Mix Run i Pennsylvania, død 12. oktober 1940 i Florence i Arizona) var en amerikansk skuespiller. 

Han var en legendarisk cowboy-stjerne i mer enn 330 westernfilmer, både stumfilmer og lydfilmer. I filmene brukte han sjelden stuntmenn, noe som førte til at han ofte pådro seg skader. 

Han sluttet som skuespiller i 1934, og omkom i en bilulykke i 1940.

Filmografi  
 1909: The Cowboy Millionaire
 1909: Briton and Boer
 1910: Pride of the Range
 1911: Saved by the Pony Express
 1914: Why the Sheriff Is a Bachelor
 1914: In the Days of the Thundering Herd
 1914: Chip of the Flying U
 1914: Shotgun Jones
 1915: The Man from Texas
 1917: Durand of the Bad Lands
 1917: The Heart of Texas Ryan
 1917: The Golden Thought
 1918: Ace High
 1918: Cupid’s Round Up
 1921: The Night Horsemen

Galleri

Referanser

Eksterne lenker 
 

Skuespillere fra USA
Personer fra Cameron County i Pennsylvania
Personer fra Clearfield County i Pennsylvania
Mottakere av Golden Boot Awards, In Memoriam Award
Arne Sørensen (fotballspiller)

Arne Sørensen (født 27. november 1917, død 1. mai 1977) var en dansk fotballspiller og -trener. Han spilte 30 A-landskamper for  og scoret fire mål.

Han var dansk landslagstrener fra 1956 til 1961 og var trener for laget som vant sølvmedaljer under OL i Roma i 1960.

Klubbkarriere 
  B 1903
  B.93
  Stade Français
  FC Nancy

Referanser

Eksterne lenker 
 

Danske fotballspillere
Danske fotballtrenere
Fotballspillere for Boldklubben af 1893
Fotballspillere for Stade Français
Fotballspillere for FC Nancy
Fotballtrenere for Akademisk Boldklub
Fotballtrenere for Esbjerg fB
Fotballtrenere for Skovshoved IF
Fotballtrenere for Fremad Amager
Trenere for Danmarks herrelandslag i fotball
Personer fra København
Yngvil Armand

Yngvil Armand (født 21. april 1945 i Høyanger) er en norsk førskolelærer og barnebokforfatter, bosatt på Nesodden.

Hun er født i Høyanger, og oppvokst i Bergen som datter av skuespilleren Eilif Armand.

Armand har laget flere billedbøker, i samarbeid med ulike billedkunstnere. Blant bøkene finnes skildringer av barndommen til Edvard Grieg og Amalie Skram. Hun har også bidratt til bøkene Fattigboka og De bodde der, og vært medlem av redaksjonsrådet i Pedagogisk Forum.

Bibliografi
 – og ingen skal være aleine, barnebok, Gyldendal (1977)
 Hår i veien, billedbok, Eide (1987)
 Flaggermusen, billedbok (1988)
 Store Gutter, billedbok (1990)
 Ronny, Rasmus, og Rotta, billedbok (1991)
 Edvard fra Strandgaten, barnebok (1994)
 Amalie for lenge siden, barnebok (1996)

Eksterne lenker
Presentasjon av Yngvil Armand i Forfatterkatalogen på Forfattersentrums nettsider
Digitalisert bøker av Yngvil Armand i Nasjonalbiblioteket

Norske barnebokforfattere
Vinnere av kulturdepartementets barnebokpriser
Personer fra Høyanger kommune
Personer fra Bergen kommune
Norgesmesterskapet på ski 2008

Norgesmesterskapet på ski 2008 ble arrangert i Granåsen i Trondheim, og på Støren/ i Selbu (del 2). 
Mesterskapet gikk fra 30. januar til 3. februar (del 1), og 28. til 30. mars (del 2). 
50 km for menn og 30 km for kvinner ble arrangert i forbindelse med Rensfjellrennet i Selbu. Sør-Trøndelag Skikrets stod som arrangør av arrangementet, og det var første gang en skikrets var tildelt ski-NM.

Skihopping

Stor bakke

Kvinner

Menn

Langrenn

Kvinner

10 km fristil

Sprint klassisk

15 km skiathlon

3 x 5 km stafett

Dato: 3. februar
Tid: 12:00
Sted: Trondheim

Langdistanse (Rensfjellrennet, 56 km)

Menn

15 km fristil

Sprint klassisk

30 km skiathlon

3 x 10 km stafett

Dato: 3. februar
Tid: 13:10
Sted: Trondheim

Langdistanse (Rensfjellrennet, 56 km)

Kombinert

Normal (Gundersen)

Sprint

Kilder 
 Resultater individuelt
 Resultater lagsprint

Eksterne lenker 
 Hjemmeside – del 1
 Hjemmeside – del 2
 

Norgesmesterskapet på ski
Ski
Sportsarrangementer i Trøndelag
Sport i Trondheim
Sport i Selbu
Langrenn i 2008
Kombinert i 2008
Skihopping i 2008
Faulkner University

Faulkner University er et ikke-kommersielt, kristent universitet i Madison i delstaten Alabama, USA. Det ble grunnlagt i 1942 som Montgomery Bible School – senere Alabama Christian College – og er knyttet til den amerikanske menigheten Church of Christ (Kristi Forsamling).

I 2006 var det i alt 2.625 studenter og 147 vitenskapelig ansatte ved Faulkner, og skolepengene dette året var på US$ 11.565 per år.

Studiene tilbys opp til Mastergradsnivå samt høyere profesjonsstudier (First Professional). Til undervisningssentrene hører Harris College of Business og Thomas Goode Jones School of Law.

Eksterne lenker
 

Universiteter i Alabama
Utdanningsinstitusjoner etablert i 1942
1942 i USA
1940-årene i Alabama
Fayetteville State University

Fayetteville State University er et delstatseid liberal arts-universitet i Fayetteville i delstaten Nord-Carolina, USA. Det ble grunnlagt i 1867 av seks afroamerikanske menn, og tok i starten spesielt inn svarte studenter. Det er et av de såkalte Historiske svarte læresteder i USA, og er idag en del av systemet University of North Carolina.

I 2006 var det i alt 6 301 studenter og 331 vitenskapelig ansatte ved Fayetteville, og skolepengene dette året var på US$ 3 382 for studenter hjemhørende i North Carolina.

Studiene tilbys opp til doktorgrad (i faget skoleledelse).

Eksterne lenker
 

Universiteter i Nord-Carolina
Historiske svarte læresteder i USA
Utdanningsinstitusjoner etablert i 1867
1867 i USA
Cumberland County (Nord-Carolina)
Ferris State University

Ferris State University er et delstatseid liberal arts-universitet i Big Rapids i delstaten Michigan i USA. Det ble grunnlagt i 1884 og tok inn kvinnelige studenter fra første stund.

I 2006 var det i alt 12 575 studenter og 864 vitenskapelig ansatte ved Ferris, og skolepengene dette året var på US$ 7 342 for studenter hjemhørende i Michigan.

Skolene ved Ferris er:
 Allied Health Sciences (helsefag)
 Arts and Sciences (humaniora og naturfag)
 Business (økonomi og ledelse)
 Education and Human Services (lærerutdanning)
 Optometry (optometri)
 Pharmacy (farmasi)
 Technology (teknologi)
 Kendall College of Art and Design (kunst- og designfag)

Studiene tilbys opp til mastergradsnivå samt høyere profesjonsstudier (First Professional), samt doktorgrad i optometri og farmasi.

Universitetet huser Jim Crow Museum of Racist Memorabilia, med antropologiske utstillinger over hverdagsrasismen i USA under raseskillet fra sent 1800-tall og framover.

Eksterne lenker
 

Universiteter i Michigan
Utdanningsinstitusjoner etablert i 1884
1884 i USA
Mecosta County